Rámcová dohoda

„ Trvanlivé potraviny - strukoviny, múka, cukor, ryža, konzervovaná zelenina, džemy, koncentráty, čaje, instantné nápoje, ostatné trvanlivé výrobky “

uzatváraná podľa § 409 a nasl. zákona č. 513/1991 Zb. Obchodný zákonník v znení neskorších predpisov a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „Dohoda“)

**Článok I.**

**Zmluvné strany**

**1.1 Kupujúci :**

**Názov: Školské zariadenia mesta Trenčín m.r.o.**

Sídlo: Mládežnícka 4, 911 01 Trenčín

Zastúpený: Ing. Rastislav Masaryk

Bankové spojenie: ČSOB a.s.

číslo účtu: 4016189002/7500

IBAN: SK87 7500 0000 0040 1618 9002

IČO: 36 129 755

DIČ: 2021677845

Tel.: 032/6402825

E-mail: [**rastislav.masaryk@ms.trencin.sk**](mailto:sztn@stonline.sk)

(ďalej v tejto Dohode označovaný len ako „Kupujúci“)

1.2 Predávajúci:

Názov:

Sídlo:

Štatutárny zástupca:  
IČO:

DIČ:

IČ DPH:

Bankové spojenie:

Číslo účtu:

SWIFT/BIC:

Tel:

Fax:

e-mail:

Kontaktná osoba pre účely tejto zmluvy:

e-mail:

Tel.:

(ďalej v tejto Dohode označovaný len ako „Predávajúci“)

(Kupujúci a Predávajúci sú pre účely tejto Dohody ďalej spoločne označovaní ako „Zmluvné strany“)

Ćlánok II.

Preambula

2.1 Táto Dohoda sa uzatvára ako výsledok verejného obstarávania – nadlimitnej zákazky na dodanie tovarov „tovarov „Dodávka potravín pre školské jedálne v zriaďovateľskej pôsobnosti ŠZTN m.r.o.“, konkrétne Časť 6. - „Trvanlivé potraviny – strukoviny, múka, cukor, ryža, konzervovaná zelenina, džemy, koncentráty, čaje, instantné nápoje, ostatné trvanlivé výrobky“ vyhlásenej v Úradnom vestníku EÚ č. 2020/S 211-514894 zo dňa 29.10.2020,ktorú vyhlásila Stredná športová škola Trenčín.

2.2 Predávajúci sa zaväzuje, že bude pri plnení tejto Dohody postupovať podľa jej ustanovení a v súlade so súťažnými podkladmi a s ponukou, ktorú Predávajúci predložil Kupujúcemu ako uchádzač v nadlimitnej zákazke na dodanie tovarov Časť 6. - „Trvanlivé potraviny – strukoviny, múka, cukor, ryža, konzervovaná zelenina, džemy, koncentráty, čaje, instantné nápoje ostatné trvanlivé výrobky“ a  je archivovaná u Kupujúceho ako súčasť dokumentácie o tejto zákazke. Tieto dokumenty (tzn. súťažné podklady a ponuka) sú obom zmluvným stranám známe, boli zmluvnými stranami navzájom odovzdané a obe zmluvné strany ich považujú za súčasť tejto Dohody.

Článok III.

Predmet rámcovej dohody

3.1 Predmetom tejto Dohody je dodávka tovaru Predávajúcim a to **Časť 6. - „Trvanlivé potraviny – strukoviny, múka, cukor, ryža, konzervovaná zelenina, džemy,** **koncentráty, čaje, instantné nápoje ostatné trvanlivé výrobky“** (ďalej len „tovar" a alebo „predmet Dohody“), uvedeného v prílohe č. 1 tejto Dohody, ktorá je jej neoddeliteľnou súčasťou, vrátane služieb súvisiacich s dopravou na 14. miest dodania prepravnými prostriedkami Predávajúceho a spôsobom v súlade s príslušnými platným právnymi a hygienickými predpismi, vyložením tovaru do skladu na mieste určenia, na základe objednávok Kupujúceho a za podmienok, uvedených v tejto Dohode a príslušnej objednávke Kupujúceho a záväzok Kupujúceho riadne objednaný tovar prevziať a zaplatiť zaň Predávajúcemu dohodnutú cenu, podľa platobných podmienok dohodnutých v tejto Dohode.

3.2 Miesta dodania resp. plnenia Dohody:

a) 1. ŠJ - Niva 9, Trenčín – tel.: +421 902 901 189

2. ŠJ – Opatovská 39, Trenčín – tel.: +421 902 901 188

3. ŠJ – Kubranská 20, Trenčín – tel.: +421 902 901 187

Kontaktná osoba: Valéria Kubišová,

mail: valeria.kubisova@ms.trencin.sk

tel.:+421 902 911 103

b) 4. ŠJ - Švermova 24, Trenčín – tel.: +421 902 901 153

5. ŠJ - Považská 1, Trenčín – tel.: +421 902 901 039

6.ŠJ - M. Turkovej 5 , Trenčín – tel.: +421 902 901 045

Kontaktná osoba: Tatiana Ochodnická

mail: tatiana.ochodnicka@ms.trencin.sk,

tel.: +421 902 911 101

c)7. ŠJ - Legionárska 37, Trenčín – tel.: +421 902 901 023

8. ŠJ – Medňanského 9, Trenčín – tel.: +421 902 901 024

Kontaktná osoba: Bc. Anna Kucharová

mail: anna.kucharova@ms.trencin.sk,

tel.: +421 902 911 183

d) 9. ŠJ – Soblahovská 22, Trenčín – tel.: +421 911 343 528+ 032 652 2696

10. ŠJ - Stromová 3, Trenčín – tel.: +421 902 901 154

Kontaktná osoba: Bc. Žaneta Hrabková

mail: [zaneta.hrabkova@ms.trencin.sk](mailto:zaneta.hrabkova@ms.trencin.sk)

tel.: +421 902 911 198

e) 11. ŠJ – K. Šmidkeho 12, Trenčín – tel.: +421 902 901 155

12. ŠJ – Šafárikova 11, Trenčín – tel.: +421 902 901 160

Kontaktná osoba: Jana Letková

mail: jana.letkova@ms.trencin.sk

tel.: +421 902 911 104

f) 13. ŠJ – J. Halašu 11, Trenčín – tel.: +421 902 901 183

14. ŠJ – Pri parku 10, Trenčín – tel.: +421 902 901 184

Kontaktná osoba: Andrea Chropeňová

mail: andrea.chropenova@ms.trencin.sk

tel.: +421 902 911 102

3.3 Množstvá uvedené v prílohe č.1 sú množstvá len predpokladané počas trvania Dohody a Kupujúci je oprávnený objednať si väčšie, resp. menšie množstvo tovaru a to na základe jeho aktuálnych potrieb, resp. aj dodávku tovaru (príbuzného sortimentu), ) neuvedeného v prílohe č. 1 ktorý bude v dobe objednávky v platnom cenníku Predávajúceho v súlade so Zákonom o verejnom obstarávaní. Predpokladaná frekvencia dodávok tovaru: tovar 3x do týždňa a to v pondelok , v stredu a piatok v časovom rozmedzí od 06,00 – 8,00 hod do všetkých ŠJ ( miest plnenia) podľa objednávok, alebo podľa potreby verejného obstarávateľa. V prípade ak by na piatok pripadal deň pracovného pokoja/sviatok, doručí uchádzač Tovar v posledný pracovný deň predchádzajúci dňu pracovného pokoja/sviatku, a/alebo na základe objednávok

3.4 Predávajúci je povinný v zmysle tejto Rámcovej dohody dodávať tovar, ktorý zodpovedá Slovenským technickým normám a/alebo normám EÚ a je výlučne **v 1.akostnej triede**. Predávajúci je povinný dodávať všetky svoje plnenia Kupujúcemu zodpovedne, riadne a

včas, odborne, hospodárne a s náležitou starostlivosťou.

3.5 Komunikácia medzi Zmluvnými stranami bude prebiehať výlučne v slovenskom jazyku a

prostredníctvom na to určených e-mailových adries resp. prostredníctvom na to určeného osobitného telefonického kontaktu uvedených v tejto Rámcovej dohode.

Článok IV.

Doba platnosti rámcovej dohody

1. Táto Dohoda sa uzatvára na dobu určitú, v trvaní **48 mesiacov odo dňa účinnosti tejto Dohody** alebo do vyčerpania finančného limitu predpokladanej hodnoty Dohody ......................... EUR s DPH (doplní Predávajúci podľa svojej ponuky), podľa toho, ktorá skutočnosť nastane skôr.
2. Tovar bude Predávajúcim dodávaný priebežne, počas doby plnenia Dohody, na základe objednávok Kupujúceho.

4.3 Kupujúci bude objednávku realizovať Predávajúcemu mailom na uvedené kontaktné údaje v záhlaví tejto Rámcovej dohody.

Článok V.

Cena tovaru

1. Kupujúci za Predávajúcim riadne dodaný, odovzdaný a Kupujúcim prevzatý tovar, podľa podmienok dohodnutých v tejto Dohode, zaplatí Predávajúcemu cenu podľa tohto článku Dohody.
2. Celková maximálna zmluvná cena predmetu plnenia za obdobie trvania rámcovej dohody:

Cena bez DPH ................................................................................€

DPH............................

Celková cena za predmet plnenia s DPH.........................................€

**DOPLNÍ UCHÁDZAČ**

**\*** *V prípade, ak má Zhotoviteľ sídlo mimo územia Slovenskej republiky a je platcom DPH, má povinnosť uvádzať svoju cenu tak, že k nej pripočíta 20% DPH.*

*Objednávateľ nie je platcom DPH (nepoužíva IČ DPH).*

*/text tohto odseku ohľadne DPH je možné vypustiť, pričom toto nebude považované za nedodržanie textu zmluvy/*

1. Cena je stanovená dohodou zmluvných strán ako maximálna cena v súlade so zákonom NR SR č. 18/1996 Z. z. o cenách v znení neskorších predpisov a vychádzajú z ponuky Predávajúceho predloženej do zákazky, ktorá predchádzala uzatvoreniu tejto Dohody.
2. Ceny jednotlivých položiek tovaru sú uvedené ako maximálne jednotkové ceny v štruktúrovanom rozpočte ceny - cenníku (ďalej aj ako „cenník"), ktorý tvorí prílohu č. 1 tejto Dohody.
3. Maximálne jednotkové ceny tovaru obsahujú všetky náklady Predávajúceho, ktoré mu vnikli v súvislosti s dodaním tovaru Kupujúcemu (napr. vrátane dodávky na miesto dodania, vykládky tovaru, príslušných daní a iných platieb, náklady na balenie a pod.) Sadzba DPH bude účtovaná v súlade so všeobecne platnými predpismi v čase fakturácie.
   1. Zmluvné strany sa vzájomne dohodli, že sú počas trvania tejto Zmluvy oprávnené upravovať jednotkovú cenu za tovar s ohľadom na vývoj cien na trhu, najmä ak sa výrazne znížia/zvýšia jednotkové ceny za tovary, za nasledovných podmienok:

5.6.1 Kupujúci je oprávnený zrealizovať prieskum trhu za účelom zníženia jednotkovej ceny za tovar aktualizáciou jednotkových cien za daný tovar – položky uvedené v prílohe č. 1 tejto Dohody, za ktorú by ho bolo možné aktuálne kúpiť na trhu v 6. mesačných intervaloch.

5.6.2 Prieskum trhu bude realizovaný minimálne prostredníctvom troch nezávislých ponúk na jednotkové ceny daného tovaru. Ponuky, ktoré je Kupujúci oprávnený posudzovať v rámci prieskumu trhu musia byť zhodné s podmienkami dohodnutými v tejto Dohode. Z prieskumu trhu Kupujúci vedie písomnú dokumentáciu.

5.6.3 V prípade, ak priemer jednotkovej ceny za tovar určenej z troch najnižších ponúk získaných v rámci prieskumu trhu je nižší ako jednotková cena tovaru podľa Prílohy č. 1 tejto Dohody o 10% a viac je Kupujúci oprávnený v objednávke na dodanie tovaru požadovať od predávajúceho dodanie tovaru za jednotkovú cenu zodpovedajúcu sume priemeru medzi tromi najnižšími jednotkovými cenami zistenými z tohto prieskumu trhu a Predávajúci sa zaväzuje dodať tovar kupujúcemu za takto určenú jednotkovú cenu. Dokumentácia o výsledkoch prieskumu trhu bude súčasťou objednávky kupujúceho. O výsledku prieskumu trhu bude Kupujúci informovať Predávajúceho mailom.

5.6.4 V prípade zníženia cien tovaru v nadväznosti na zrealizovaný prieskum trhu, predloží Predávajúci Prílohu č. 1 tejto Dohody, v ktorej budú upravené, t.j. znížené príslušné jednotkové ceny podľa ceny požadovanej Kupujúcim na základe vykonaného prieskumu trhu a bude za týmto účelom uzavretý dodatok k Dohode.

5.6.5 Predávajúci je oprávnený požiadať o aktualizáciu a zvýšenie jednotkových cien na tovar – položky uvedené v prílohe č. 1 k tejto Dohode , za ktorú by bolo možné aktuálne kúpiť na trhu daný tovar v 6. mesačných intervaloch, na základe vykonaného prieskumu trhu Kupujúcim.

* + 1. Takýto prieskum trhu bude realizovať Kupujúci, na základe písomnej žiadosti od Predávajúceho, ktorá musí byť Kupujúcemu doručená najskôr po uplynutí 6. mesiacov od účinnosti Dohody a nasledujúcom období najskôr od uplynutia 6. mesiacov od poslednej aktualizácie jednotkových cien za tovar na základe prieskumu trhu. Prieskum trhu Kupujúci zrealizuje minimálne prostredníctvom troch ponúk. Ponuky, ktoré je Kupujúci oprávnený posudzovať v rámci prieskumu trhu musia byť zhodné s podmienkami dohodnutými v tejto Dohode. Z prieskumu trhu Kupujúci vedie písomnú dokumentáciu. O výsledku prieskumu trhu bude Kupujúci informovať Predávajúceho mailom.
    2. V prípade, ak priemer jednotkovej ceny za tovar určenej z troch najnižších ponúk získaných v rámci prieskumu trhu je vyšší ako jednotková cena tovaru podľa Prílohy č. 1 tejto Dohody o 10% a viac je Predávajúci oprávnený od Kupujúceho požadovať navýšenie jednotkovej ceny za jednotlivý tovar na priemer jednotkovej ceny za jednotlivý tovar určenej prieskumom trhu. Za týmto účelom sa Zmluvné strany zaväzujú uzatvoriť Dodatok k Zmluve.
  1. V prípade, ak počas platnosti tejto Dohody prestane byť ktorýkoľvek z tovarov uvedených v prílohe č.1 k tejto Dohode vyrábaný, resp. zmení sa jeho zloženie, prípadne gramáž a pod. , je Kupujúci oprávnený požadovať od Predávajúceho a Predávajúci povinný dodať Kupujúcemu tovar najviac podobný (zložením, váhou a pod.) pôvodne dodávanému tovaru. Cena za takýto tovar bude určená v súlade s ods.5.6 tohto článku.

5.8 V prípade, že Predávajúci nebol pred uzatvorením Rámcovej dohody platiteľom DPH a stane sa ním po uzatvorení Rámcovej dohody, nemá nárok na zvýšenie ceny o hodnotu DPH.

Článok VI.

Podmienky dodávky a odberu tovaru

1. Predávajúci bude dodávať Kupujúcemu a Kupujúci bude od Predávajúceho odoberať po dobu trvania tejto Dohody tovar uvedený v čl. III. tejto Dohody. Konkrétne množstvo a druh tovaru bude uvedený v objednávkach Kupujúceho, ktoré budú realizované e-mailom. V prípade, ak Predávajúci po obdržaní Objednávky zistí, že nebude schopný z akýchkoľvek dôvodov na jeho strane dodať tovar podľa objednávky, je povinný túto skutočnosť bezodkladne oznámiť Kupujúcemu mailom a telefonicky.

6.2 Pri dodávaní potravín, sa uplatní nasledovný postup:

6.2.1 predávajúci je povinný dodať kupujúcemu kvalitný a nezávadný tovar bez

vlhkosti a porušenia obalu.

6.2.2 na účel posúdenia kvality dodávaného tovaru predávajúci prehlasuje podpisom tejto Dohody , že vlastní potvrdenie o zapísaní prevádzkarne predávajúceho do zoznamu Štátnej veterinárnej a potravinovej správy SR, preukazujúci súhlas štátneho orgánu so skladovaním a distribúciou potravín a osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR, ktoré kedykoľvek na požiadanie Kupujúcemu musí predložiť Kupujúcemu . V prípade, ak dodávku tovaru sa bude vykonávať na základe zmluvného vzťahu s dopravcom, uchádzač predloží uzavretú zmluvu s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu Dohody Kupujúcemu, najneskôr do 3 dní od účinnosti tejto Dohody, ak ju nepredložil už skôr v procese verejného obstarávania. Ak počas trvania dohody predávajúci zmenil dopravcu, je povinný najneskôr tri pracovné dni pre touto zmenou písomne informovať Kupujúceho o tejto zmene a zároveň predložiť uzavretú zmluvu s novým dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu Dohody.

Predávajúci zároveň podpisom tejto Dohody prehlasuje, že jeho prevádzka spĺňa všetky príslušné hygienické požiadavky podľa osobitných predpisov na skladovanie, manipuláciu a dopravu potravín rastlinného a živočíšneho pôvodu a ich uvádzanie na trh v Slovenskej republike, resp. uvádzanie na trh a vývoz do členských štátov Európskej únie, tieto potvrdenia je Predávajúci povinný predložiť kedykoľvek počas trvania tejto Dohody Kupujúcemu na vyžiadanie. V prípade, ak Predávajúci nepredloží požadované v stanovenej lehote Kupujúcim, ktorá nesmie byť kratšia ako 5 kalendárnych dní , je to považované za podstatné porušenie Rámcovej dohody a Kupujúci má právo odstúpiť od tejto Dohody.

6.2.3 V prípade ak predávajúci nedokáže v čase objednávky dodať kupujúcemu požadované balenie niektorej z položiek predmetu tejto dohody, uvedených v Prílohe č. 1 k tejto dohode, môže požadované balenie nahradiť možným prípustným balením maximálne ± 20% z pôvodného balenia, pričom cena za možné prípustné balenie bude vypočítaná z ceny za mernú jednotku príslušnej položky predmetu tejto dohody uvedenej v Prílohe č. 1 tejto dohody.

* 1. Bezprostredne po dodaní tovaru bude podpísaný Dodací list, ktorý bude obsahovať minimálne označenie Predávajúceho, Kupujúceho a označenie ŚJ, konkrétne označenie a množstvá dodaných tovarov, dátum dodania a prevzatia tovaru, meno a priezvisko odovzdávajúcej a preberajúcej osoby a ich vlastnoručné podpisy. Kópiu dodacieho listu je Predávajúci povinný priložiť k faktúre.
  2. Pri plnení tejto Dohody je Predávajúci povinný dodržiavať všetky platné právne predpisy Slovenskej republiky a Európskej únie, je povinný postupovať odborne a s vynaložením odbornej starostlivosti a počínať si tak, aby nedochádzalo k škodám.
  3. V prípade, ak bude tovar dodaný vo vratných obaloch (napr. prepravky), budú tieto vratné obaly vrátené pri nasledujúcej dodávke tovaru, ak sa Zmluvné strany nedohodnú inak.
  4. Predávajúci bude prevádzať na Kupujúceho vlastnícke práva k tovaru dodanému na základe objednávky a Kupujúci sa zaväzuje uhradiť Predávajúcemu cenu, dohodnutú s Predávajúcim a uvedenú a potvrdenú na dodacom liste a vystavenej faktúre, v súlade s touto Dohodou.
  5. Kupujúci nie je viazaný povinnosťou odobrať celé predpokladané množstvo tovaru, uvedené v prílohe č. 1 tejto Dohody. Predávajúci bude kupujúcemu fakturovať len objednané a prevzaté množstvo tovaru.
  6. Predávajúci sa zaväzuje odovzdať Kupujúcemu objednaný tovar v bezchybnom stave, v stanovenej lehote, na miesto a v množstvách určených v  
     objednávke. Pri dodaní objednaného tovaru Predávajúci odovzdá  
     dodací list, so všetkými potrebnými náležitosťami, ktorý po ukončení prevzatia objednaného tovaru podpíše zástupca Predávajúceho i Kupujúceho. Pri plnení tejto Dohody sa Predávajúci zaväzuje dodržiavať príslušné právne predpisy, hygienické a technické normy súvisiace s plnením tejto Dohody.
  7. Predávajúci zodpovedá za kvalitu dodaného tovaru, ich balenie, označovanie, prepravu atď, ktoré musia byť v súlade so zákonom NR SR č. 152/1995 Z. z. o potravinách v znení neskorších predpisov, Potravinovým kódexom a s ostatnými platnými právnymi predpismi Slovenskej republiky a Európskej únie týkajúcich sa predmetu tejto Dohody.

Článok VII.

Podmienky odovzdania a prevzatia tovaru a zodpovednosť za vady

1. Miesto odovzdania a prevzatia tovaru je uvedené v záhlaví tejto Dohody, prípadne môže byť spresnené v objednávke.

7.2 Tovar je potrebné dodať podľa mailovej objednávky, ktorá bude uskutočnená najneskôr deň vopred do 13,00 hod. Predávajúci sa zaväzuje doručiť objednaný tovar 3x do týždňa a to v pondelok , v stredu a piatok v časovom rozmedzí od 06,00 – 8,00 hod do všetkých ŠJ ( miest plnenia) podľa objednávok, alebo podľa potreby verejného obstarávateľa. V prípade ak by na piatok pripadal deň pracovného pokoja/sviatok, doručí uchádzač Tovar v posledný pracovný deň predchádzajúci dňu pracovného pokoja/sviatku, a/alebo na základe objednávok

7.3 Tovar musí mať pred sebou minimálne tri štvrtiny záručnej doby. Tovar musí byť dodávaný v 1. akosti, kvalite, s dokladmi zodpovedajúcimi platným právnym predpisom, veterinárnym a hygienickým normám, tovar musí spĺňať požiadavky Zákona č. 152/1995 Z.z o potravinách v znení neskorších predpisov. Tovary musia byť prepravované v hygienicky nezávadných obaloch, nie vákuovo balené.

7.4 Vajcia musia byť dodávané v lehote, v ktorej z doby spotreby vyznačenej na dodanom tovare neuplynula viac ako 1/7 to znamená, dodanie čerstvých vajec nie starších ako 4 dni. Vajcia musia pochádzať zo schválených a kontrolovaných chovov.

7.5 Predávajúci zabezpečí dodávku objednaného tovaru motorovými vozidlami spĺňajúcimi hygienické požiadavky tak, aby bola zabezpečená dostatočná ochrana tovaru pred jeho zničením, poškodením alebo znehodnotením. Predávajúci musí disponovať počas celej doby plnenia platným osvedčením Regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR.

7.6 Kupujúci ( resp. osoba preberajúca tovar za Kupujúceho) je pri prevzatí tovaru povinný prekontrolovať jeho úplnosť, kompletnosť, balenie a svojim podpisom na dodacom liste túto skutočnosť potvrdiť. V prípade akýchkoľvek vád tovaru resp. nesúladu dodávky s údajmi na dodacom liste, je Kupujúci povinný túto skutočnosť ihneď pri preberaní tovaru u Predávajúceho reklamovať a uviesť nedostatky na dodacom liste. Ich akceptovanie Predávajúci potvrdí na dodacom liste svojim podpisom. Bezchybnosť dodávky potvrdzuje Kupujúci Predávajúcemu podpisom dodacieho listu.

7.7 Ak pri prevzatí tovaru zistí Kupujúci, že ide o nekompletnú dodávku objednaného tovaru, nezodpovedajúceho dohodnutej kvalite, resp. neoznačeného, poškodeného, s nevyhovujúcim dátumom spotreby a pod. a túto skutočnosť potvrdí na dodacom liste aj Predávajúci (osoba odovzdávajúca tovar Kupujúcemu), Predávajúci je povinný dodaný tovar vymeniť v lehote uvedenej v ods.7.7 tohto článku, ak sa zmluvné strany nedohodnú inak. Predávajúci (osoba odovzdávajúca tovar Kupujúcemu) nesmie bezdôvodne odoprieť podpísanie dodacieho listu v prípade, ak Kupujúci reklamuje tovar. V prípade, ak Predávajúci (osoba odovzdávajúca tovar Kupujúcemu) nesúhlasí s reklamáciou Kupujúceho uvedie túto skutočnosť v dodacom liste a následne je štatutárny zástupca Predávajúceho povinný vyjadriť sa písomne (mailom) k reklamácii do 24 hodín odo dňa podpísania dodacieho listu Kupujúcim.

7.8 V prípade, ak predmetom reklamácie bude tovar, ktorý má byť Kupujúcim použitý v deň dodania, je Predávajúci povinný tento tovar vymeniť za bezvadný v lehote do 1 hodiny od okamihu uplatnenia reklamácie – uvedenú lehotu je nutné dodržať vzhľadom k tomu, že z dodaného tovaru sa začína variť bezprostredne po jeho dodaní. V prípade, ak predmetom reklamácie bude tovar, ktorý má byť Kupujúcim použitý v iný deň, ako je deň dodania, je Predávajúci povinný tento tovar vymeniť za bezvadný v lehote do nasledujúceho dňa do 8:00 hod po dni uplatnenia reklamácie, pokiaľ sa zmluvná strany nedohodnú inak.

7.9 Vzhľadom k tomu, že u niektorých tovarov je možné zistiť ich kvalitu (resp. či nie sú „pokazené“) až po ich otvorení/rozbalení – ktoré sa uskutoční až v deň ich použitia, je Kupujúci oprávnený takéto vady tovaru – ktoré mohol zistiť až po otvorení/rozbalení obalu tovaru reklamovať bezodkladne po zistení takejto vady a Predávajúci je povinný tento tovar vymeniť za bezvadný v lehote do 1 hodiny od prijatia uplatnenia reklamácie.

7.10 Vady dodávky tovaru musia byť do vystavenia faktúry Predávajúcim odstránené. Kupujúci bude akceptovať iba faktúru za dodávku bezchybného tovaru v súlade s objednávkou.

7.11 Kontaktné osoby pre účely tejto Dohody sú uvedené v záhlaví Dohody. V prípade, ak dôjde k zmene týchto osôb, je dotknutá zmluvná strana povinná oznámiť túto zmenu bezodkladne druhej zmluvnej strane písomne (resp. mailom).

Článok VIII.

Platobné podmienky a fakturácia

1. Finančné plnenie uskutoční kupujúci na základe doručených faktúr spolu s prílohou- Dodacími listami podľa ods. 6.3. čl. VI. tejto Dohody, vystavených Predávajúcim 2 x mesačne v súlade s platnými právnymi predpismi. Kupujúci neposkytuje žiaden preddavok ani zálohovú platbu.
2. Ceny za jednotlivé tovary sú uvedené v prílohe č.1 a sú stanovené v súlade so zákonom č. 18/1996 Z. z. o cenách v platnom znení a v súlade s ponukou Dodávateľa predloženou vo verejnej súťaži, ktorá predchádzala uzatvoreniu tejto Dohody. Ceny môžu byť menené jedine v súlade a spôsobom určeným v čl.V ods.5.6 a nasl. tejto Dohody. Sadzba DPH bude účtovaná v súlade so všeobecne platnými predpismi v čase fakturácie.

8.3 V prípade požiadavky Kupujúceho na iné produkty z obchodnej ponuky Predávajúceho (príbuzný sortiment), ktorý nie je neuvedený v prílohe č. 1, sa cena za jednotlivé tovary určí ako násobok všeobecnej platnej jednotkovej ceny tovaru uvedeného v cenníku Predávajúceho platného v čase objednávky a počtu jednotiek tovaru uvedených v objednávke.

8.4 Pre účely tejto Dohody sa za všeobecne platnú jednotkovú cenu tovaru považuje cena uvedená v cenníkoch predávajúceho dostupných v jeho obchodných prevádzkach v rámci SR alebo zverejnená na web stránkach Predávajúceho, nie však vyššia ako cena odporúčaná výrobcom tovaru pre slovenský trh.

* 1. Faktúry je úspešný uchádzač jednotlivých častí povinný vystavovať jednotlivo za každé odberné miesto plnenia
  2. Predávajúci bude vystavovať a doručovať Kupujúcemu faktúry **2 x mesačne a to za riadne a včas dodaný tovar v danom mesiaci,** pričom druhá faktúra v danom kalendárnom mesiaci musí byť Kupujúcemu doručená najneskôr v posledný deň kalendárneho mesiaca. Faktúra bude doručená jednotlivým ŠJ materských škôl , t. zn. na každé miesto plnenia podľa objednávky. Pokladom pre vystavenie faktúry a jej súčasťou budú dodacie listy potvrdené osobou, ktorá tovar prevzala. Fakturovaný bude vždy len skutočne dodaný a prevzatý tovar.

* 1. V súlade so zákonom č. 91/2019 Z. z. – Zákon o neprimeraných podmienkach v obchode s potravinami a o zmene a doplnení niektorých zákonov je každá faktúra splatná najviac 20 dní odo dňa jej doručenia jednotlivým ŠJ materských škôl, najneskôr však do 30 dní odo dňa dodania fakturovaného tovaru.
  2. Každá faktúra musí mať náležitosti daňového dokladu. Ak faktúra nebude úplná alebo bude obsahovať nesprávne údaje, vrátane príloh k faktúre, bude takáto faktúra Predávajúcemu vrátená. Ak Predávajúci po vrátení faktúry predloží opravenú faktúru, v takom prípade začne plynúť nová 30 dňová lehota splatnosti faktúry po jej opätovnom doručení Kupujúcemu.

8.9 Kupujúci uhradí Predávajúcemu faktúry bezhotovostne v lehote splatnosti na bankový účet Predávajúceho uvedený v záhlaví tejto Dohody.

8.10 V prípade omeškania Kupujúceho s úhradou faktúry je Predávajúci oprávnený požadovať od Kupujúceho úrok z omeškania vo výške 0,02 % z dlžnej sumy za každý aj začatý deň omeškania.

Článok IX.

Sankcie

9. 1 V prípade, ak Predávajúci:

a) nedodá tovar v kvalite alebo množstve požadovanej Kupujúcim v súlade s touto Dohodou

b) nezabezpečí výmenu reklamovaného tovaru v lehote uvedenej v tejto Dohode

c) poruší niektorú povinnosť uvedenú v čl. VI a čl. VII tejto Dohody

má Kupujúci nárok na zmluvnú pokutu a Predávajúci je povinný uhradiť Kupujúcemu zmluvnú pokutu vo výške 100 € za každé takéto porušenie tejto Dohody, aj opakovane. Pokuta je splatná dňom doručenia výzvy na úhradu zmluvnej pokuty Predávajúcemu. Túto zmluvnú pokutu je Kupujúci oprávnený jednostranne si započítať s cenou, ktorú má vyplatiť Predávajúcemu na základe faktúry v zmysle tejto Dohody.

9.2 Kupujúci má nárok na úroky z omeškania v prípade, ak predávajúci nedodá predmet Dohody riadne a včas v zákonnej výške 8,00 % ročne zo sumy zodpovedajúcej z hodnoty plnenia, s ktorým je Predávajúci v omeškaní a to, od prvého dňa omeškania do zaplatenia.

**Článok X.**

Zánik rámcovej dohody

10.1 Táto Dohoda môže byť pred uplynutím doby jej trvania ukončená vzájomnou písomnou dohodou oboch zmluvných strán, výpoveďou alebo odstúpením od Dohody.

10.2 Ktorákoľvek zmluvná strana môže túto Dohodu vypovedať i bez udania dôvodu. Výpoveď musí byť písomná a výpovedná lehota je pre Objednávateľa 3 mesiace a pre Dodávateľa je výpovedná lehota 6 mesiacov. Výpovedná lehota začína plynúť prvým dňom mesiaca, nasledujúceho po mesiaci, v ktorom bola výpoveď doručená druhej zmluvnej strane.

10.3 Vypovedanie tejto Dohody neovplyvňuje splnenie záväzkov oboch zmluvných strán, vyplývajúcich z konkrétnych objednávok, uzavretých na základe tejto Dohody pred podaním výpovede.

10.4 Predávajúci aj Kupujúci môžu odstúpiť od tejto Dohody z dôvodov uvedených v ods. 10.5 a 10.6 tohto článku. Nároky na náhradu spôsobenej škody nie sú odstúpením od plnenia tejto Dohody dotknuté. Odstúpenie od tejto Dohody je účinné dňom jeho doručenia druhej zmluvnej strane.

10.5 Predávajúci môže od tejto Dohody odstúpiť, ak Kupujúci mešká s úhradou jednotlivých faktúr o viac ako 60 dní odo dňa od ich splatnosti.

10. 6 Kupujúci môže od tejto Dohody odstúpiť, ak Predávajúci:

a) stratí spôsobilosť dodávať tovar podľa tejto Dohody (napr. zánik právnickej osoby a pod.),

b) ak bol na majetok Predávajúceho vyhlásený konkurz, alebo ak vstúpil do likvidácie,

c) v rozpore s ustanoveniami tejto Dohody zastavil vykonávanie predmetu Dohody alebo inak prejavuje svoj úmysel nepokračovať v plnení tejto Dohody,

d) bez predchádzajúceho súhlasu Kupujúceho prevedie všetky alebo niektoré práva a záväzky vyplývajúce z tejto Dohody na tretie osoby,

e) poruší svoju povinnosť uvedenú v čl. VI. ods. 6.10 tejto Dohody

f) ) poruší niektorú svoju povinnosť uvedenú v čl. VI. tejto Dohody.

g) nedodrží niektoré z ustanovení čl. VII. ods. napr. 7.3, ods. 7.4, tejto Dohody

10.7 Kupujúci je oprávnený odstúpiť od tejto Dohody aj z dôvodov uvedených v § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom a účinnom znení.

**Článok XI.**

**Osobitné ustanovenia**

11.1 Pravidlá pre zmenu subdodávateľov počas plnenia Dohody:

11.1.1. Kupujúci vyžaduje v súlade s § 41 ods. 3 zákona č.343/2015 Z.z. o verejnom obstarávaní a o zmene a doplnení niektorých zákonov v platnom znení, aby úspešný uchádzač- Predávajúci v Dohode najneskôr v čase jej uzavretia uviedol údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Za týmto účelom (ak budú využití subdodávatelia) vyplní Predávajúci prílohu k Dohode – Zoznam subdodávateľov. Ak túto prílohu nevyplní, má sa za to, že subdodávky nevyužíva.

11.1.2. V prípade, ak sa počas trvania tejto Dohody rozhodne Predávajúci využiť subdodávateľa alebo zmeniť niektorého z vyššie uvedených subdodávateľov, alebo ak nastane zmena vyššie uvedených údajov o subdodávateľoch, je Predávajúci povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, oznámiť Kupujúcemu zmenu subdodávateľa a v tomto oznámení uviesť minimálne nasledovné: údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).

11.1 3. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa), má Kupujúci právo odstúpiť od tejto Dohody a má nárok na zmluvnú pokutu vo výške 1000 € za každé porušenie ktorejkoľvek z vyššie uvedených povinností a to aj opakovane.

11.1.4. Predávajúci berie na vedomie, že Kupujúci (ako verejný obstarávateľ) nesmie uzavrieť Dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

11.1.5. Ak sa Predávajúci počas trvania tejto Dohody rozhodne využiť subdodávateľa alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom Predávajúci oznámi Kupujúcemu, že sa rozhodol využiť subdodávateľa alebo zmeniť niektorého z dovtedy uvedených subdodávateľov.

11.2 Predávajúci je povinný za účelom zabezpečenia svojich povinností vyplývajúcich z tejto Dohody, ako i povinnosti na zaplatenie zmluvných pokút, nárokov na náhradu škody ako aj akýchkoľvek ďalších nárokov Kupujúceho z tejto Dohody:

1. zložiť na účet kupujúceho vedený v Československej obchodnej banke, a.s., korporátna pobočka Trenčín, č. účtu: SK67 7500 0000 0040 1618 8974, sumu vo výške 2.000,- €, pričom predávajúci uvedie ako VS svoje IČO a do poznámky pre príjemcu uvedie názov predmetu Dohody (ďalej len „Záruka za dodanie predmetu kúpy“), a to najneskôr v lehote do 3 pracovných dní odo dňa účinnosti tejto Dohody alebo
2. predložiť Kupujúcemu najneskôr v lehote do 3 pracovných dní odo dňa účinnosti tejto Dohody bankovú záruku vystavenú bankou so sídlom v SR alebo pobočkou zahraničnej banky so sídlom na území SR (ďalej len „banka“) prostredníctvom dokladu o bankovej záruke v originálnom vyhotovení v prospech kupujúceho, ktorá musí obsahovať záväzok banky bezpodmienečne a neodvolateľne, bez námietok, na prvú výzvu kupujúceho zaplatiť kupujúcemu v lehote do 30 dní odo dňa doručenia písomnej žiadosti akúkoľvek čiastku, neprevyšujúcu maximálnu sumu vo výške 2.000,- € (táto suma musí byť číselne vyjadrená) v prípade, ak kupujúci vo svojej požiadavke uvedie, že predávajúci nesplnil alebo porušil svoje povinnosti v zmysle tejto Dohody majúce za následok povinnosť predávajúceho uhradiť kupujúcemu zmluvnú pokutu alebo nahradiť nevyhnutne vynaložené náklady kupujúcemu. Banková záruka bude vystavená min. na dobu trvania tejto Dohody, t.j . na 48 mesiacov.

11.3 Akékoľvek nároky kupujúceho voči predávajúcemu, ktoré budú spočívať v povinnosti predávajúceho uhradiť finančné plnenie kupujúcemu v súvislosti s touto zmluvou (napr. zmluvná pokuta, náhrada škody) je kupujúci oprávnený realizovať prostredníctvom Záruky za dodanie predmetu kúpy podľa ods. 11.2 a) alebo bankovej záruky podľa 11.2 b) tejto Dohody. Kupujúci sa zaväzuje informovať predávajúceho o každom použití Záruky za vykonanie.

11.4 Záruku za dodanie predmetu kúpy (resp. jej zostávajúcu časť), vrátane úrokov vo výške, v akej ich banka kupujúcemu poskytuje, vráti kupujúci predávajúcemu v lehote 30 dní odo dňa doručenia písomnej žiadosti predávajúceho o vrátenie Záruky za dodanie predmetu kúpy, ktorá bude obsahovať číslo účtu predávajúceho, na ktoré požaduje Záruku za dodanie predmetu kúpy vrátiť, pričom predávajúci je oprávnený doručiť kupujúcemu žiadosť o vrátenie Záruky za dodanie predmetu kúpy najskôr po ukončení plnenia podľa tejto Dohody, to zn. po zániku tejto Dohody.

Článok XII

.

Záverečné ustanovenia

12.1 Dohoda je vyhotovená v piatich rovnopisoch, z ktorých Kupujúci obdrží 3 vyhotovenia a Predávajúci obdrží 2 vyhotovenia.

12.2 Táto Dohoda   nadobúda platnosť dňom jej podpisu oprávnenými zástupcami oboch zmluvných strán a účinnosť nadobudne v deň nasledujúci po dni, v ktorom bude Dohoda zverejnená v súlade s § 47a ods. 1 zákona č. 40/1964 Zb. Občianskeho zákonníka v platnom znení.

12.3 Vzťahy touto zmluvou neupravené sa riadia ustanoveniami Obchodného zákonníka v platnom znení.

12.4 Túto Dohodu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán a v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom a účinnom znení, ktoré budú tvoriť neoddeliteľnú súčasť tejto Zmluvy.

12.5 Zmluvné strany vyhlasujú, že túto Dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

V Trenčíne, dňa.............. V ............... dňa..............

.......................................... ................................................

Ing. Rastislav Masaryk Predávajúci

Riaditeľ ŠZTN m.r.o.

**Príloha č. 1: Kalkulácia ponukovej ceny uchádzača - cenník**

**DOPLNÍ UCHÁDZAČ PODĽA PRÍLOHY K SAMOSTATNÉMU SÚPISU NÁVRHOV NA PLNENIE KRITÉRIÍ (A. Príloha č. 1)**

**Príloha č. 2 Zoznam subdodávateľov** (uchádzač doplní v prípade, že bude využívať subdodávateľov v tejto zákazke)